## Év madara

A következő feladatban egy weboldalt kell készítenie az „Év madara” program bemutatására a feladatleírás és a minta szerint, valamint a Magyarországon védett madarak adatait tartalmazó adatbázissal kell dolgoznia.

*(A két feladatrész egymástól* ***függetlenül****, tetszőleges sorrendben megoldható.)*

Az első feladatrészben a forrásként kiadott weboldalon kell módosításokat végeznie a leírás és a minta alapján. Nyissa meg az evmadara.html állományt, és szerkessze annak tartalmát az alábbiak szerint:

1. A weboldal karakterkódolása UTF-8, nyelve magyar, a böngésző címsorában megjelenő cím „*Év madara program*” legyen!
2. A weboldal fejrészében helyezzen el hivatkozásokat az evmadara.css stíluslapra, valamint az evmadara.js állományra a meglévő hivatkozások után!
3. A weboldal menüjét egészítse ki egy újabb menüponttal a minta szerint! A megjelenítendő menüszöveg „*…*” (*pont-pont-pont)* legyen! A hivatkozás az oldalon belül a #regen helyre mutasson! A felsoroláselemet és a hivatkozást formázza a többi menüponttal azonos osztálykijelölőkkel!
4. Az „*Év madara program”* címhez tartozó (program azonosítóval ellátott) hasábban végezze el a következő módosításokat:
   1. A számozott felsorolást alakítsa számozatlan felsorolássá!
   2. A felsorolást formázza a lista osztálykijelölővel!
   3. A felsorolás előtti bekezdésben szereplő alapítvány nevére készítsen új lapon megnyíló hivatkozást! A hivatkozás címét kapcsos zárójelek közt az alapítvány neve után találja! A kapcsos zárójeleket a köztük lévő szöveggel együtt törölje a forráskódból!
5. A „*2021 év madara*” címhez tartozó (ev2021 azonosítóval ellátott) hasábban a hím cigánycsuk képe alá helyezze el a tojó képét is! Formázza az új képet a meglévővel azonos osztálykijelölőkkel! A tojó képét a hímével azonos mappában találja! Ha az új kép nem tölthető be, vagy fölé visszük az egeret, akkor a „*Cigánycsuk – Tojó*” szöveg jelenjen meg! A képek közé helyezzen el egy sortörés HTML elemet!
6. A legutolsó (regen azonosítóval ellátott) hasábban végezze el a következő módosításokat:
   1. A hasáb közepes (md) megjelenítőszélesség esetén 4 helyett 6 egység széles legyen!
   2. Az első bekezdést *(„Korábbi nyertesek”)* formázza kettes szintű címsorrá!
   3. A „csúszka” típusú beviteli mező megfelelő tulajdonságának módosításával oldja meg, hogy az ne vehessen fel 2015-nél nagyobb értéket!
   4. A „csúszka” típusú beviteli mező értékének megváltozásának eseményéhez állítsa be a frissit() JavaScript függvény meghívását!
   5. A hasáb hármas szintű címsorához rendelje a madar azonosítót!
7. Nyissa meg az evmadara.css állományt, majd módosítsa a következők szerint:
   1. A hivatkozások karakterei legyenek félkövér betűstílussal formázva!
   2. A header magasságát maximalizálja 400 képpontban!
   3. A dijazott osztályba sorolt elemekben a szöveg dőlten jelenjen meg!
   4. A lista osztályba sorolt elemben a sormagasság értéke 200% legyen!
8. Nyissa meg az evmadara.js állományt, módosítsa tartalmát a következők szerint:
   1. Bővítse a veletlen() függvényt, hogy utolsó lépésként hívja meg a frissit() függvényt!
   2. Módosítsa a frissit() függvényt, hogy a madárnevet a madar azonosítójú elemben nagy kezdőbetűvel jelenítse meg, ehhez felhasználhatja a nagyKezdo() függvényt!

***Minta:*** *(A megoldás szövegének tagolása felbontástól függően eltérhet a képen láthatótól.)*

