**Paralimpia**

A következő feladatban egy weboldalt kell készítenie a nyári paralimpiákon elért magyar sikerekről a feladatleírás és a minta szerint.

A forrásként kiadott weboldalon kell módosításokat végeznie a leírás és a minta alapján! Nyissa meg az paralimpia.html állományt és szerkessze annak tartalmát az alábbiak szerint:

1. A weboldal karakterkódolása UTF-8, nyelve magyar, a böngésző címsorában megjelenő cím „*Paralimpia*” legyen!
2. A weboldal fejrészében helyezzen el hivatkozásokat a paralimpia.css stíluslapra, valamint a paralimpia.js állományra a meglévő hivatkozások után!
3. A weboldal egyes szintű címsorában a \* záró karaktert tegye felső indexbe, és biztosítsa, hogy ha az egeret a \* karakter fölé viszi a felhasználó, akkor a „*Forrás: https://hu.wikipedia.org/wiki/Paralimpiai\_játékok*” címke jelenjen meg! A címkéhez az oldal címét megtalálja a forráskódban megjegyzésként.
4. A „*Magyar Paralimpiai Bizottság*” menüponthoz tartozó keretben végezze el a következő módosításokat:
   1. A kéthasábos elrendezésben a blokkok 5:7-es arányát módosítsa 6:6 arányúra!
   2. Az első hasáb utolsó bekezdésében alakítsa a „*https://hparalimpia.hu/tortenet*” URL-t hivatkozássá, ami új lapon nyílik meg!
   3. A második hasáb elejére a kép elé készítsen egy hármas szintű „*Logó*” címsort!
   4. Az utolsó bekezdés után alakítsa ki a minta szerinti felsorolást! A felsorolás szövege a bekezdésben megtalálható a kettőspont karakter mögött! A leendő menüpontok végét pontosvessző jelzi a folyószövegben.
5. A „*Sportágak”* menüponthoz tartozó keretben végezze el a következő módosításokat:
   1. A fieldset HTML elem első elemeként helyezze el egy „*piktogram*” azonosítóval ellátott képet! A kép forrása a sportagkepek mappából a nyari almappa p0.png képe legyen! Ha a kép nem tölthető be, vagy az egérkurzort fölé viszi a felhasználó, mindkét esetben az „*Asztalitenisz*” szöveg jelenjen meg!
   2. A blokk harmadik hasábjában a „*Téli*” címsor alatt helyezzen egy JavaScript függvényhívást, ami a sportagak() függvényt hívja meg „*teli*” szövegparaméterrel!
6. Nyissa meg a paralimpia.css állományt, majd módosítsa a következők szerint:
   1. A bekezdések vízszintes igazítása legyen sorkizárt!
   2. Az első és második szintű címsorok szövegszínre, szövegvariánsra és szegélyre vonatkozó beállításait érvényesítse a harmadik szintű címsorokra is!
   3. Az evszak azonosítóval ellátott elemek szövegstílusa dőlt legyen!

7. Nyissa meg a paralimpia.js állományt, módosítsa a sportagak() függvény kódját a következők szerint:

1. A függvény egy paramétert várjon, amire evszak néven kívánunk hivatkozni a függvényben!
2. A függvény törzsében, még az elágazás előtt adja értékül a mappa nevű globális változónak a paraméter értékét!

***Minta:*** *(A megoldás szövegének tagolása felbontástól függően eltérhet a képen láthatótól!)*

